Document ID: 32005R0596

UREDBA KOMISIJE (ES) št. 596/2005
z dne 15. aprila 2005
o izdaji uvoznih dovoljenj za česen v četrtletju od 1. junija do 31. avgusta 2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1),
ob upoštevanju Uredbe Komisije (ES) št. 565/2002 z dne 2. aprila 2002 o določitvi načina upravljanja tarifnih kvot in uvedbi sistema potrdil o poreklu za česen, uvožen iz tretjih držav (2), in zlasti člena 8(2) Uredbe,
ob upoštevanju naslednjega:
(1)
Količine, za katere so tradicionalni in novi uvozniki 11. in 12. aprila 2005 vložili zahtevke za izdajo dovoljenj v skladu s členom 5(2) Uredbe (ES) št. 565/2002, presegajo količine, razpoložljive za proizvode s poreklom iz Kitajske in vseh tretjih držav, razen Kitajske in Argentine.
(2)
Treba je predvideti, v kakšnem obsegu se lahko ugodi zahtevkom za izdajo dovoljenj, poslanih Komisiji 14. aprila 2005, in določiti roke, do katerih je treba začasno prekiniti izdajo dovoljenj -
SPREJELA NASLEDNJO UREDBO:
Člen 1
Zahtevkom za izdajo uvoznih dovoljenj, ki so bili vloženi v skladu s členom 3(1) Uredbe (ES) št. 565/2002 11. in 12. aprila 2005 ter poslani Komisiji 14. aprila 2005, se ugodi v višini odstotka zaprošenih količin, določenih v Prilogi I k tej uredbi.
Člen 2
Za vsako zadevno kategorijo uvoznika in poreklo se zavrnejo zahtevki za uvozna dovoljenja iz člena 3(1) Uredbe (ES) št. 565/2002, ki se nanašajo na četrtletje od 1. junija 2005 do 31. avgusta 2005 in so bili vloženi po 12. aprilu 2005, vendar pred datumom iz Priloge II k tej uredbi.
Člen 3
Ta uredba začne veljati 16. aprila 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. aprila 2005

Labels: 3
17
18